ජාකර්තා සිට සෞදි අරාබිය දක්වා ගුවනේ පියාසර කර තිබු ඉන්දුනීසියාවට අයත් ගුවන් යානයක් අද පස්වරු 4.00ට හදිසියේ කටුනායක ජාත්‍යන්තර ගුවන්තොටුපළට ගොඩබස්වා තිබෙනවා.එම ගුවන් යානය තුළ සිටි අවුරුදු 3ක කුඩා දරුවෙකු හදිසියේ ඇඳ වැටීමෙන් හිසට සිදු වූ බරපතල තුවාලයට ප්‍රතිකාර ලබා ගැනීම සඳහා මෙලෙස හදිසියේ මෙම ගුවන් යානය ශ්‍රී ලංකාවට ගොඩබස්වා තිබේ.කටුනායක ගුවන් තොටුපළේදී දරුවාට මූලික ප්‍රතිකාර ලබාදීමෙන් අනතුරුව වැඩිදුර ප්‍රතිකාර සඳහා දරුවා මීගමුව රෝහලට ඇතුළත් කර තිබෙනවා.